internet vaartha 229 Views
హైదరాబాద్‌ :  హైదరాబాద్‌ సాఫ్ట్‌వేర్‌ ఎంటర్‌ప్రెన్యూర్స్‌ అసోసియేషన్‌ (హైసియా) ఆధ్వర్యంలో ఈనెల 31వ తేదీ నగరంలో 24వ వార్షిక సదస్సు, అవార్డుల ప్రధానోత్సవం జరుగుతుందని ఎస్‌టిపిఐతో కలిసి ఈ సదస్సు నిర్వహిస్తున్నట్లు నిర్వాహకులు ప్రకటించారు. అంతేకాకుండా ఈసందర్బంగా ఔత్సాహిక సంస్థలను ఎంపికచేసి అవార్డులు ప్రధానం చేస్తామని ప్రకటించింది. డిజైన్‌ సదస్సుపరంగా హైదరాబాద్‌ హ్యాకర్స్‌, హౖౌెసియా హ్యాకర్‌ ఎకోసిస్టోమ్‌ వంటి కార్యాచరణలుంటాయని ప్రకటించింది. ఐటిరంగానికి సంబంధించి వెయ్యిమందికిపైగా ప్రతినిధులు హాజరవుతారని, 150 స్టార్టప్‌ కంపెనీలు, 150మంది నాయకులు ఐటిరంగంనుంచి రానున్నట్లు హైసియా అధ్యక్షుడు రమేష్‌ లోకనాధన్‌ వెల్లడించారు. ముగింపుసభకు నీతి ఆయోగ్‌ సిఇఒ అమితాబ్‌కాంత్‌ నీట్‌ టెక్నాలజీస్‌ వ్యవస్థాపకులు రాజేందర్‌ పవార్‌, సైయింట్‌ఛైర్మన్‌ బివిఆర్‌మోహన్‌రెడ్డి, తెలంగాణ ఐటిశాఖ మంత్రి కెటిరామావు వంటి ప్రముఖులు హాజరవుతారని వివరించారు. ఎస్‌టిపిఐ డిజి ఓంకార్‌రాయ్ కీలక ప్రసంగం చేస్తారని ఆయన తెలిపారు. ఛీఫ్‌ ఇన్‌ఫర్మేషన్‌ అధికారులు, వెంచర్‌ క్యాపిటలిస్టులు, ఎంజెల్‌ ఇన్వెస్టర్లు, బిజినెస్‌ లీడర్లు, వివిధ రంగాల నిపుణులు ఈసదస్సుకు హాజరవుతారని రమేష్‌ లోకనాధన్‌ వివరించారు. ఈ ఏడాది 180కిపైగా ఉత్పత్తులు వివిధ కేటగిరీల్లో ఉంటాయని అన్నారు. వినియోగరంగ స్టార్టప్‌, ఔత్సాహిక వ్యవస్థాపక స్టార్టప్‌, వ్యవస్థీకృత ఉత్పత్తులు, టెక్నాలజీ ఇన్నొవేషన్‌, విద్యార్ధి ఔత్సాహిక పారిశ్రామికవేత్తలు, సామాజిక ప్రభావం, డిజైన్‌ వంటి కేటగిరీల్లో అవార్డులు ఉంటాయి. హెచ్‌వై 10 పేరిట హైదరాబాద్‌ హాట్‌ 10 కొత్త స్టార్టప్‌లకు ప్రత్యేక గుర్తింపు ఉంటుందని రమేష్‌ వల్లడించారు. క్వికర్‌ సిఐఒ మనోజ్‌శర్మ, కామన్‌ఫ్లోర్‌ సహ వ్యవస్థాపకులు లలిత్‌మంగళ్‌, క్వాల్‌కామ్‌ వెంచర్స్‌ కార్తీపన్‌ మదసామి, నటరాజన్‌ రంగనాధన్‌, శక్తిసాగర్‌, సుధారక్‌ ఆల్వే, రాజేంద్రసింగ్‌ పవార్‌, డ్రమ్స్‌ శివమణి, అనేకమంది పాల్గొంటున్నట్లు రమేష్‌ వెల్లడించారు. ఈకార్యక్రమంలో ఎస్‌టిపై హైదరాబాద్‌ డైరెక్టర్‌ రామ్‌ప్రసాద్‌ కూడా పాల్గొన్నారు.